**OBAVIJEST ZA RODITELJE**

**ŠTO AKO DIJETE DOBIJE UŠI**

Uši glave u školi mogu biti neugodne, ali su prilično bezopasne pa je nepotrebno stvarati paniku.

Molimo vas da pregledate vlasište svog djeteta kako biste utvrdili ima li uši kako bi se spriječilo njihovo daljnje širenje.

**Postupak u slučaju nalaza ušiju glave kod djeteta**

          **Tretman se odnosi na cijelu obitelj.**

  Ako su na kosi djeteta pronađene uši ili do 6 mm od tjemena udaljene gnjide, potrebno je poduzeti sljedeće mjere:

1. Započnite odmah tretman preparatom protiv ušiju (mogu se nabaviti u ljekarni).

2. Striktno se pridržavajte uputa na preparatu!

3. 1-2 dana nakon tretmana ne šamponirajte kosu.

4. Pregledavajte i iščešljavajte kosu gustim češljem svaka 2 - 3 dana kroz 2 - 3 tjedna nakon tretmana.

5. U slučaju ponovnog nalaza ušiju tretman ponovite nakon 7-10 dana. Za većinu preparata propisano je ponavljanje tretmana nakon tjedan dana jer ni jedan preparat nije 100% učinkovit. Gnjide su otpornije na preparate od samih ušiju.

Ukoliko niste sigurni u prisutnost gnjida ili ušiju kod djeteta, posjetite liječnika.

Prema uputama školske liječnice, dijete koje ima uši ili gnjide ne ide u školu dok se ne odstrane sve gnjide. Pri dolasku u školu potrebno je donijeti liječničku ispričnicu da dijete nema uši. Možete donijeti i ispričnicu od školske liječnice, dr. Orlović.

U Zagrebu, 12. rujna 2017.

 Pedagoginja Mirela Rebić

**OBAVIJEST ZA RODITELJE**

Kod neke djece pojavile su se dječje gliste.

Kontaktirali smo Epidemiološki zavod i dr. Malenicu te vam savjetujemo da, ukoliko primijetite da vaše dijete ima simptome koji bi upućivali na prisutnost dječjih glista, odvedete dijete na potreban pregled.

Dječje gliste su crijevna infekcija uzrokovana sitnim parazitima, a ujedno i jedna od najčešćih infekcija koju uzrokuju crvi paraziti.

Iako na samu pomisao na gliste mnogi osjećaju gađenje, te nerijetko vjeruju kako se one pojavljuju zbog nečistoće – nema razloga za brigu kada je u pitanju higijena, gliste se mogu pojaviti i u najčišćim uvjetima jer vrlo pametno putuju, pa tako s jedne osobe na drugu, mogu prijeći i zrakom.

**SIMPTOMI KOJI UKAZUJU NA POJAVU DJEČJIH GLISTA:**

Glavni simptom dječje gliste je **svrab** u području anusa, koji se obično pogoršava noću kada gliste putuju kako bi polagale nova jajašca.

Isto tako, često zbog svrbeža dolazi do pucanja kože što može uzrokovati **bakterijsku infekciju kože**.

**Bolovi u trbuhu** i **mučnina** su rijetki simptomi, a pojavljuju se kada u crijevima obitava velika količina glista.

Dijete se također može žaliti i na druge simptome, kao što su:

* Manjak energije i brzo umaranje
* Slab apetiti
* Vrtoglavica
* Bljedilo lica i žućkaste bjeloočnice
* Pretjerano slinenje
* Bolovi u mišićima ruku i nogu
* Često buđenje noću
* Vjetrovi, zatvor ili neredovita stolica
* Manjak koncentracije i nepažnja